เมื่อวันที่ 2 มกรารม 2024 ผู้นำพรรคประชาธิปไตยเกาหลี ลี แช-มย็อง ถูกแทงขณะเดินทางเยือนเขตก่อสร้างท่าอากาศยานแห่งหนึ่งในคาด็อกโด ปูซาน ประเทศเกาหลีใต้ อีถูกส่งตัวเข้ารับการรักษาที่โรงพยาบาลมหาวิทยาลัยแห่งชาติปูซานในยี่สิบนาทีให้หลัง ก่อนจะได้รับการส่งตัวทางเฮลิคอปเตอร์ไปยังโรงพยาบาลมหาวิทยาลัยแห่งชาติโซล ทั้งนี้เขายังคงอยู่ในสภาวะรู้สึกตัวดี ผู้ต้องสงสัยถูกจับกุมที่จุดเกิดเหตุและระบุแรงจูงใจว่าต้องการจะลอบสังหารอี

ขณะเกิดเหตุ อีกำลังถูกดำเนินคดีข้อหาฉ้อโกง กระนั้นเขาปฏิเสธข้อกล่าวหาซึ่งเขาเชื่อว่ามีแรงจูงใจทางการเมืองอยู่เบื้องหลัง การโจมตีนี้เกิดขึ้นเพียงสามเดือนก่อนการเลือกตั้งสภานิติบัญญัติในปี 2024

เหตุการณ์
---------

เมื่อวันที่ 2 มกราคม 2024 ขณะอีกำลังแถลงข่าวต่อสื่อมวลชนที่ท่าอากาศยานคาด็อกโดแห่งใหม่ (Gadeoko New Airport) เมื่อเวลา 10:27 น. KST บุคคลหนึ่งเดินเข้าหาอีและขอลายเซ็นจากอี ก่อนที่จะแทงอีเข้าที่ด้านซ้ายของคอ เจ้าหน้าที่ทางการที่เกิดเหตุเข้าป้องกันอีทันที และหนึ่งคนช่วยป้องกันคอของอีโดยใช้ผ้า สำนักข่าวยุนฮับรายงานว่าอีมีเลือดออกแต่ยังคงสภาวะรู้สึกตัวอยู่ อีถูกส่งตัวขึ้นรถพยาบาลเมื่อเวลา 10:47 น. ก่อนจะเดินทางถึงศูนย์รักษาเหตุอุบัติภัยประจำพื้นที่ (regional trauma center) ที่โรงพยาบาลมหาวิทยาลัยแห่งชาติปูซานที่เวลา 11:16 น. จากนั้นเขาถูกส่งตัวทางเฮลิคอปเตอร์ไปยังโรงพยาบาลมหาวิทยาลัยแห่งชาติโซล ในสภาวะรู้สีกตัวดี

ตามรายงานของ *เดอะโชซ็อนอิลโบ* อีได้รับบาดเจ็บ "รอยแผลขนาดหนึ่งเซนติเมตรบนคอ" โดยมีเลือดออกเล็กน้อย เจ้าหน้าที่การแพทย์ที่โรงพยาบาลมหาวิทยาลัยแห่งชาติปูซายระบุว่าอีได้รับบาดเจ็บที่หลอดเลือดดำคอ และมีความกังวลต่อภาวะเลือดออกมากเพิ่มเติม

อีได้รับการผ่าตัดฉุกเฉินที่โรงพยาบาลมหาวิทยาลัยแห่งชาติโซลต่อมาภายในวันเดียวกัน เจ้าหน้าที่ของพรรคประชาธิปไตยระบุว่าการผ่าตัดดำเนินไป "นานกว่าที่คิดไว้" และเจ้าหน้าที่ทางการแพทย์ยังคงติดตามการดำเนินของอาการอย่างใกล้ชิด

เหตุการณ์นี้ถูกบันทึกผ่านการถ่ายทอดสด และวิดีโอฟุตเทจของการโจมตีถูกถ่ายทอดตามสถานีโทรทัศน์ของเกาหลีใต้

อ้างอิง
-------

1. 1 2  Han-joo, Kim (2 January 2024). "Opposition leader Lee Jae-myung attacked during visit to Busan". Yonhap News Agency. เก็บจากแหล่งเดิมเมื่อ 2 January 2024. สืบค้นเมื่อ 2 January 2024.
2. 1 2 3 4 5  "Attacked opposition leader Lee's surgery completed, progress closely monitored". MSN. สืบค้นเมื่อ 2 January 2024.
3. 1 2 3 4 5 6  "Head of South Korean Opposition Party Is Stabbed". MSN. เก็บจากแหล่งเดิมเมื่อ 2 January 2024. สืบค้นเมื่อ 2 January 2024.
4. ↑  Sang-Hun, Choe (1 January 2024). "South Korean Opposition Leader Is Stabbed". *The New York Times*. เก็บจากแหล่งเดิมเมื่อ 2 January 2024. สืบค้นเมื่อ 1 January 2024.
5. 1 2  "South Korea opposition chief stabbed, condition not life-threatening". *The Jerusalem Post* (ภาษาอังกฤษแบบอเมริกัน). 2024-01-02. เก็บจากแหล่งเดิมเมื่อ 2 January 2024. สืบค้นเมื่อ 2024-01-02.
6. ↑  "South Korean political opposition leader Lee Jae-myung stabbed in neck in Busan". *CBS News* (ภาษาอังกฤษแบบอเมริกัน). 2024-01-02. เก็บจากแหล่งเดิมเมื่อ 2 January 2024. สืบค้นเมื่อ 2024-01-02.
7. ↑  "South Korean opposition leader stabbed in neck, rushed to hospital". *Al Jazeera* (ภาษาอังกฤษ). เก็บจากแหล่งเดิมเมื่อ 2024-01-02. สืบค้นเมื่อ 2024-01-02.
8. ↑  Oh, Soo-hee; Park, Gyeong-jun; Han, Joo-hong; Geun-ho, Cha (2 January 2024). "이재명, 부산서 흉기 피습…의식있는 상태서 병원 이송" [Lee Jae-myung, attacked with a weapon in Busan...transported to hospital in conscious state] (ภาษาเกาหลี). Yonhap News Agency. เก็บจากแหล่งเดิมเมื่อ 2 January 2024. สืบค้นเมื่อ 2 January 2024.
9. ↑  "South Korea opposition leader Lee Jae-myung stabbed". *The Guardian*. 1 January 2024. เก็บจากแหล่งเดิมเมื่อ 2 January 2024. สืบค้นเมื่อ 1 January 2024.
10. 1 2  "South Korean opposition leader Lee Jae-myung stabbed during event in Busan". *The Washington Post*. 2 January 2024.